《述異記》曰︰「蟒蛇目圓蛟眉連生，連生則交矣。相書所謂交眉則蛟蜃之眉是也。一說蛟尾有肉環，束物則以首貫之。舊云鳳骨黑，蛟骨青。記曰伐蛟取鼉，登龜取黿。鄭氏謂蛟言伐者，以其有兵衛也。龜言登尊之，按古有蛟鮓，又有龍醢。夫龍神物也而可豢。是亦豕類爾，非真龍也。犬豕曰豢夫惟可豢，是以可醢而食，字從肉蓋以此故。君子不欲豢於人也，俗說虎中有真虎，龍中有真龍。」